**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_\_\_\_\_ \_\_\_\_\_\_\_\_\_\_\_\_\_\_\_\_ 2017 թվականի N \_\_\_\_\_\_ -Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ԴԵԿՏԵՄԲԵՐԻ 20-Ի N1676-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Եկամտային հարկի և սոցիալական վճարի անձնավորված հաշվ­առ­ման մասին» Հայաստանի Հանրապետության օրենքի` 14-րդ հոդվածի 1-ին մասի 3-րդ կետը` Հայաստանի Հանրապետության կառավարությունը ***որոշում է.***

**1.** Հայաստանի Հանրապետության կառավարության 2012 թվականի դեկտեմբերի 20-ի «Եկամ­տային հարկի և սոցիալական վճարի անձնավորված հաշվառման մասին» Հայաս­տանի Հանրապետության օրենքի կիրարկումն ապահովելու մասին» N1676-Ն որոշման մեջ կատարել հետևյալ փոփոխությունները և լրացումները`

**1)** որոշման N1 հավելվածում`

ա. 2-րդ կետը լրացնել հետևյալ բովանդակությամբ 8.1-ին ենթակետով.

«8.1) աշխատաժամանակի ռեժիմ` աշխատանքային պայմանագրի կամ աշխատանքի ընդունման մասին անհատական իրավական ակտի համաձայն, Հայաստանի Հանրա­պե­տութ­յան աշխատանքային օրենսգրքի 139-րդ և 141-րդ հոդվածներով սահմանված` աշխա­տա­ժամանակի նորմալ տևողություն կամ ոչ լրիվ աշխատաժամանակ:»,

բ. 5-րդ կետի 7-րդ ենթակետում «(այդ թվում` վարձու աշխատողի պաշտոնին վերա­բե­րող)» բառերը փոխարինել «(այդ թվում` վարձու աշխատողի պաշտոնին, աշխա­տա­ժա­մանակի ռեժիմին և համատեղությամբ աշխատանքին վերաբերող)» բառերով,

գ. 8-րդ կետի 6-րդ ենթակետը «մասնագիտությունը» բառից հետո լրացնել «, աշխա­տա­ժա­մանակի ռեժիմը (աշխատաժամանակի նորմալ տևողություն կամ ոչ լրիվ աշխա­տա­ժամանակ) և ոչ լրիվ աշխատաժամանակի դեպքում` շաբաթական տևողությունը, համա­տե­ղութ­յամբ աշխա­տանքը» բառերով,

դ. 30-րդ կետի 5-րդ ենթակետը շարադրել հետևյալ խմբագրությամբ.

«5) հաշվետու ամսվա համար հաշվարկված (վճարված) աշխատավարձը (այդ թվում` պետա­կան և համայնքային բյուջեներից), դրանից հաշվարկված եկամտային հարկի (կեն­սա­թոշակային վճարի, այսուհետ` եկամտային հարկ) և սոցիալական վճարի չափը, փաս­տացի աշխատած ժամերը` ըստ վարձու աշխատողների».

**2)** որոշման հավելված N1-ը լրացնել հետևյալ բովանդակությամբ 38-րդ և 39-րդ կետերով.

«38. Սույն հավելվածի 8-րդ կետում և 30-րդ կետի 5-րդ ենթակետում նշված` վարձու աշխատողների փաստացի աշխատած ժամերի քանակի, հաշ­վարկված (վճարված) աշխատավարձի և դրան հավասարեցված այլ վճարումների վճարման աղբյուրների (պետական և համայնքային բյուջեներից), աշխատաժամանակի ռեժիմների (նորմալ տևո­ղություն, ոչ լրիվ աշխատաժամանակ) և համատեղությամբ աշխատանքի վերաբերյալ տվյալների լրացումը գրանցման հայտում և անձնավորված հաշվարկում պարտադիր է այն գործատուների համար, ովքեր ընդգրկված են Հայաստանի Հանրապետության ազգային վիճակագրական ծառայության ընտրանքային դիտարկումների ծրագրում: Պահանջվող տվյալները ներկայացնելու դեպքում, սույն կետում նշված գործատուներն ազատվում են Հայաստանի Հանրապետության ազգային վիճակագրական ծառայություն «Աշխատողների թվաքանակի և աշխատավարձի մասին» պետական վիճա­կագրական ամսական հաշվետվության, ինչպես նաև «Առևտրային կազմա­կեր­պութ­յուն­ներում աշխատողների թվաքանակի և աշխատավարձի մասին» տարեկան ընտրան­քային հետազոտության հարցաթերթի ներկայացման պարտավորությունից:

Սույն կետում նշված գործատուների կողմից նշված տվյալները գրանցման հայտում և անձնավորված հաշվարկում չներառելու դեպքում նրանք Հայաստանի Հանրապետության օրենսդրությանբ սահմանված կարգով Հայաստանի Հանրապետության ազգային վիճակագրական ծառայություն են ներկայացնում «Աշխատողների թվաքանակի և աշխատավարձի մասին» պետական վիճա­կագրական ամսական հաշվետվություն, ինչպես նաև «Առևտրային կազմա­կեր­պութ­յուն­ներում աշխատողների թվաքանակի և աշխատավարձի մասին» տարեկան ընտրան­քային հետազոտության հարցաթերթ:

39. Սույն հավելվածի 38-րդ կետում նշված տեղեկությունները սահմանված կարգի խախտումով (ոչ արժանահավատ տվյալներ, դրանց ոչ ամբողջականորեն արտացոլում և այլ աղավաղումներ) ներկայացնելու համար գործատուները Հայաստանի Հանրապետության ազգային վիճակագրական ծառայության կողմից ենթարկվում են պատասխանատվության «Պետական վիճակագրության մասին» Հայաստանի Հանրապետության օրենքի 21-րդ հոդվածին համապատասխան:».

**3)** որոշման N3 հավելվածում`

ա. 2-րդ կետը լրացնել հետևյալ բովանդակությամբ 3.1-ին ենթակետով.

«3.1) Հայաստանի Հանրապետության ազգային վիճակագրական ծառայությանը.»,

բ. 5-րդ կետի 4-րդ ենթակետի «բ» պարբերությունը «պաշտոնից ազատման ամսաթիվը» բառերից հետո լրացնել «մասնագիտությունը, աշխատաժամանակի ռեժիմը (աշխա­տա­ժա­մա­նակի նորմալ տևողություն կամ ոչ լրիվ աշխատաժամանակ) և ոչ լրիվ աշխա­տա­ժա­մա­նակի դեպքում` շաբաթական տևողությունը, համատեղությամբ աշխատանքը,» բառերով,

գ. 5-րդ կետի 5-րդ ենթակետի «գ» պարբերությունը «չափը» բառից հետո լրացնել «վար­ձու աշխատողի փաստացի աշխատած ժամերը,» բառերով,

դ. 5-րդ կետի 5-րդ ենթակետի «ե» պարբերությունում «եկամտային հարկի չափը» բա­ռերը փոխարինել «եկամտային հարկի և կենսաթոշակային վճարի չափերը» բառերով.

ե. հավելվածը լրացնել հետևյալ բովանդակությամբ 6.1-ին կետով.

«6.1. Հարկային մարմինը Հայաստանի Հանրապետության ազգային վիճակագրական ծա­­ռայությանն է տրամադրում հետևյալ տեղեկատվությունը.

1) հարկային մարմնում հարկային հաշվառման կանգնած՝

ա. գործատու իրավաբանական անձի` պետական գրանցման համարը, ՀՎՀՀ-ն, ան­վա­նումը, սեփականության ձևը, գործունեության տեսակը, գործունեության իրակ­ա­նաց­ման վայրը՝ համաձայն «Վարչատարածքային բաժանման միավորների դասակարգչի»(մարզ / Երևան քաղաք, համայնք, բնակավայր/վարչական շրջան), հեռախոսահամարը, էլ. փոստի հաս­ցեն,

բ. գործատու անհատ ձեռնարկատիրոջ պետական հաշվառման համարը, ՀՎՀՀ-ն, գոր­ծու­նեության տեսակը, գործունեության իրականացման վայրը, հեռախոսը.

2) գործատուի կողմից իր հետ աշխատանքային կամ քաղաքացիաիրավական հարա­բե­րութ­յունների մեջ գտնվող ֆիզիկական անձի համար անձնավորված (այդ թվում` ճշտված) հաշ­վարկ ներկայացնելու դեպքում`

ա. հաշվարկը ներկայացնելու օրը, ամիսը, տարեթիվը, հաշվետու ամիսը և տարին,

բ. վարձու աշխատողների թվաքանակը, փաստացի աշխատած ժամերի քանակը, ինչպես նաև հաշ­վարկված (վճարված) աշխատավարձի և դրան հավասարեցված այլ վճարումների (այդ թվում` պետական և համայնքային բյուջեներից) չափը` ըստ աշխատաժամանակի նորմալ տևո­ղության, ոչ լրիվ աշխատաժամանակով աշխատող և համատեղությամբ աշ­խատող վարձու աշխատողների, ինչպես նաև ըստ սեռի և տարիքային խմբերի (15-29, 30-62, 63 և ավելի): Ոչ լրիվ աշխատաժամանակով աշխատողների դեպքում նաև` շաբաթական տևողությունը,

գ. վարձու աշխատողներին վճարված նպաստի տեսակը (ժամանակավոր անաշ­խա­տու­նակության նպաստի դեպքում՝ ժամանակավոր անաշխատունակության նպաստի տե­սակը), չափը (Հայաստանի Հանրապետության պետական բյուջեից վճարման ենթակա գումարի չափը՝ առանձնացված),

դ. աշխատավարձից և դրան հավասարեցված եկամուտներից, նպաստից հաշվարկված եկա­մտային հարկի չափը,

ե. աշխատավարձից և դրան հավասարեցված եկամուտներից հաշվարկված սոցիա­լական վճարի չափը,

զ. քաղաքացիաիրավական պայմանագրի շրջանակներում վճարված եկամուտների (այդ թվում` պետական և համայնքային բյուջեներից) չափը, դրանցից պահված եկամտային հար­կի և սոցիալական վճարի չափը,

3) անհատ ձեռնարկատիրոջ, նոտարի կողմից անձնավորված (այդ թվում` ճշտված) հաշ­վարկ ներկայացնելու դեպքում՝

ա. ՀՎՀՀ-ն, անունը, ազգանունը,

բ. հաշվարկը ներկայացնելու օրը, ամիսը, տարեթիվը, հաշվետու տարին,

գ. շահութահարկի հարկման բազա համարվող եկամտի, դրանից հաշվարկված և վճարված շահութահարկի չափը,

դ. շահութահարկի հարկման բազա համարվող եկամտից հաշվարկված և վճարված սոցիալական վճարի չափը,

ե. անհատ ձեռնարկատիրոջը, նոտարին Հայաստանի Հանրապետության կառա­վա­րութ­յան 2011 թվականի հուլիսի 14-ի N1024-Ն որոշման 9-րդ հավելվածի 2-րդ կետով սահմ­ան­ված դեպքում` ավել վճարված նպաստի չափը,

զ. Հայաստանի Հանրապետության հարկային օրենսգրքով սահմանված՝ հատուկ հարկային համակարգերում հարկվող գործունեության տեսակների դեպքում՝ այդ գործունեությունն իրականացնելու ժամանակահատվածը (սկիզբը և վերջը) և այդ գործունեության տեսակների մասով օրենքով սահմանված կարգով վճարված շահութահարկի և սոցիալական վճարի գումարները:»:

**2.** Առաջարկել Հայաստանի Հանրապետության ազգային վիճակագրական ծառայության նախա­գահին և հանձնարարել Հայաստանի Հանրապետության կառավարությանն առընթեր պետական եկամուտների կոմիտեի նախագահին` համատեղ միջոցներ ձեռնարկել սույն որոշումն ուժի մեջ մտնելուց հետո մեկամսյա ժամկետում տվյալները տրամադրելու (ստա­­նալու) տեխնոլոգիական մեթոդները փոխհամաձայնեցնելու և տվյալները տրամադրելը (ստա­նալը) ապահովելու ուղղությամբ:

**3.** Սույն որոշումն ուժի մեջ է մտնում 2018 թվականի հունվարի 1-ից: